Boleslovas Juškevičius

Boleslovas (Balys) Juškevičius (1920 m. gruodžio 3 d. Nedzingėje, Alytaus apskritis – 2013 m. gegužės 28 d. Klaipėdoje) – Lietuvos teatro ir kino aktorius, teatrologas.

 Biografija 
Baigęs pradžios mokyklą, mokėsi Kaune, Vilijampolės amatų mokykloje. 1939 m. gavo darbą Aleksoto stiklo fabrike, kuriame dirbo paprastu darbininku, vakarais mokėsi suaugusiųjų gimnazijoje. 1942–1943 m. lankė Vilniaus miesto teatro studiją (vadovas Romualdas Juknevičius), studijavo Vilniaus universitete. Uždarius universitetą ir dramos studiją, grįžo į gimtinę. 1944 m. baigė Merkinės gimnaziją. 1944–1945 m. dirbo Alytaus švietimo skyriuje mokytoju.

1946–1982 m. Klaipėdos dramos teatro aktorius. 1951–1954 m. Klaipėdos srities Vykdomojo komiteto meno reikalų skyriaus vedėjas. 1954–1982 m. Klaipėdos dramos teatro direktorius. 1959 m. A. Lunačiarskio teatro meno institute Maskvoje neakivaizdiniu būdu baigė teatrologijos specialybę. 1974–1996 m. dėstė LSSR konservatorijos Klaipėdos fakultetuose. 1980 m. išrinktas pirmuoju Lietuvos teatrų direktorių tarybos pirmininku. 25 metus vadovavo Klaipėdos miesto „Žinijos“ draugijai.http://biblioteka.varena.lt/lt/balys-juskevicius  Palaidotas Kartenos kapinėse.

Sukūrė daugiausia komiškų vaidmenų, pastatė operų, dramos spektaklių, sukūrė vaidmenų kine. 1999 m. parašė ir išleido atsiminimų knygą „Teatro šviesose ir šešėliuose“.

 Kūryba 

 Vaidmenys teatre 
 1946 m. Eglės tėvas – Eglė žalčių karalienė
 1957 m. Bonifacas, krautuvės vedėjas – Septynios ožkenos, Kazio Sajos komedija
 Kazimierėlis – Gaidžio pentinai, Kazio Sajos komedija
 Vištelė – Laiko meistrai
 1969 m. Milanas – Apiplėšimas vidurnaktį

 Filmografija 
 1963 m. Milicijos seržantas - Niekas nenorėjo mirti, rež. Vytautas Žalakevičius
 1964 m. Centijos premjeras ryžtingų veiksmų pakomitetyje – Marš, marš, tra-ta-ta!, rež. Raimondas Vabalas
 1966 m. Naktys be nakvynės, rež. Algirdas Araminas, Gediminas Karka
 1967 m. Kirpėjas – Suaugusių žmonių žaidimai, rež. Ilja Rudas-Gercovskis, Algimantas Kundelis, Marijonas Giedrys
 1967 m. Tarybinis kapitonas - Posūkis, rež. Borisas Jermolajevas
 1969 m. Policininkas - Ave, Vita, rež. Almantas Grikevičius
 1970 m. Sanitaras - Visa teisybė apie Kolumbą, rež. Vytautas Žalakevičius
 1971 m. Gaidukaitis – Žaizdos žemės mūsų, rež. Marijonas Giedrys
 1971 m. Mokytojas - Maža išpažintis, rež. Algirdas Araminas
 1972 m. Tadas Blinda, rež. Balys Bratkauskas
 1978 m. Teatro aktorius, žiūrovas, bokso treneris, policininkas - Nebūsiu gangsteris, brangioji, rež. Algimantas Puipa
 1979 m. Tostą sakantis vyras - Mažos mūsų nuodėmės, rež. Henrikas Šablevičius
 1980 m. Karaliaus ministras - Žaltvykslės, rež. Gytis Lukšas
 1981 m. Kunigas Antanas - Kunigo naudą velniai gaudo, rež. Balys Bratkauskas.

 Bibliografija 
 Menas kalbėti: medžiaga lektoriui. – Vilnius: Žinija, 1968. – 8 p.
 Ateistinė mintis Justino Marcinkevičiaus kūryboje: medžiaga lektoriui. – Vilnius: Žinija, 1984. – 18 p.
 Teatro šviesose ir šešėliuose: atsiminimai ir Klaipėdos dramos teatro veiklos apžvalga. – Klaipėda: Eglė, 1999. – 382 p.: iliustr. – ISBN 9986-719-04-6

 Įvertinimas 
 1970 m. LTSR nusipelnęs kultūros veikėjas
 2006 m. Klaipėdos miesto kultūros magistras 2006 m. Klaipėdos miesto kultūros magistrai Balys Juškevičius, Kazys Kšanas ir Edvardas Malinauskas 

 Šaltiniai 

Kategorija:Lietuvos aktoriai
Kategorija:Lietuvos režisieriai
Kategorija:Lietuvos teatrologai
Kategorija:Lietuvos dėstytojai